ایویتا رادیچووا

ایویتا رادیچووا 
(; پیدائش 7 دسمبر 1956ء) 2010ء سے 2012ء تک سلوواکیہ کی پہلی خاتون وزیر اعظم کے طور پر خدمات انجام دیں۔ انہوں نے مخلوط حکومت کی قیادت کی، جس میں وہ اتحاد کے آخری پانچ مہینوں میں مختصر طور پر وزیر دفاع کے عہدے پر بھی فائز رہیں۔ 
2009ء کے صدارتی انتخابات میں ایویتا رادیچووا ناکام طور پر سلوواکیہ کے صدر کے عہدے کے لیے انتخاب لڑا۔ مارچ 2012ء تک اس نے بتایا کہ وہ سیاست سے ریٹائر ہو چکی ہیں۔

ذاتی زندگی 
ایویتا رادیچووا براٹیسلاوا میں 7 دسمبر 1956ء کو پیدا ہوئی۔ اس کی ایک بیٹی ہے اور وہ ایک مشہور سلوواک کامیڈین اور اداکار سانتو رادیچ کی بیوہ ہے جس کا انتقال 2005ء میں ہوا۔ اپنی مقامی سلوواک زبان کے علاوہ، ایویتا رادیچووا روانی سے روسی زبان بولتی ہے اور انگریزی، جرمن اور پولش کا اچھا علم رکھتی ہے۔ 

ایویتا رادیچووا نے اپنے تعلیمی کیریئر کا آغاز براٹیسلاوا کی کومینیئس یونیورسٹی میں عمرانیات (سوشیالوجی) کا مطالعہ کرتے ہوئے کیا، 1981ء میں سلوواک اکیڈمی آف سائنسز میں پی ایچ ڈی کی ڈگری حاصل کی۔ 
ایویتا رادیچووا نے 1979ء-1989ء تک اکیڈمی میں ماہر عمرانیات کے طور پر کام کیا، خاندانی پالیسیوں کے لیے ایک تحقیقی ٹیم کو مربوط کیا۔ 1990ء میں اس نے جامعہ اوکسفرڈ میں ایک سال کے لیے پوسٹ ڈاکٹریٹ کی تعلیم حاصل کی۔ 
1991ء میں سلوواکیہ واپسی پر، ایویتا رادیچووا نے سینٹر فار اینالیسس آف سوشل پالیسی کی بنیاد رکھی، جو سلوواکیہ کی پہلی این جی اوز میں سے ایک ہے، اور 2005U تک اس کے ایگزیکٹو ڈائریکٹر کے طور پر خدمات انجام دیں۔ 
اس عرصے کے دوران، ایویتا رادیچووا نے کامنیس یونیورسٹی میں سماجیات، سیاسیات، اور سماجی کام کے شعبوں میں لیکچر بھی دیا۔ 
2005ء میں انہیں کومینیئس یونیورسٹی میں فلسفہ کی فیکلٹی نے سوشیالوجی کی پروفیسر نامزد کیا، جس سے وہ سلوواکیہ کی پہلی خاتون سماجیات کی پروفیسر بن گئیں۔ 
بہار 2013ء میں، وہ آکسفورڈ واپس آئی، بطور وزٹنگ فیلو کام کیا۔

مزید دیکھیے 
 منتخب شدہ اور مقرر کردہ خواتین سربراہ ریاست اور حکومت کی فہرست

حوالہ جات 

1956ء کی پیدائشیں
بقید حیات شخصیات
خواتین وزرائے اعظم
خواتین وزرائے دفاع
سلاواکی ماہرین عمرانیات
سلوواکیہ کے وزرائے اعظم
کومینس یونیورسٹی کے فضلا